
Bácsalmás Város Önkormányzata Képviselő-testületének
3/2024. (III. 27.) önkormányzati rendelete
a Közszolgálati Tisztviselők Napjának, július 1-jének munkaszüneti nappá nyilvánításáról

Bácsalmás Város Önkormányzatának Képviselő-testülete a közszolgálati tisztviselőkről szóló 2011. évi CXCIX. törvény 93. § (2) bekezdésében és a 232/A. § (1) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva, a Humánpolitikai Bizottság, a Jogi és Ügyrendi Bizottság, valamint a Pénzügyi és Fejlesztési Bizottság véleményének kikérésével a következőket rendeli el:
1. §
(1) Július 1-je a Közszolgálati Tisztviselők Napja, amely a Bácsalmási Közös Önkormányzati Hivatalban közszolgálati jogviszonyban, munkaviszonyban álló dolgozókra kiterjedően munkaszüneti nap.

(2) Amennyiben július 1. napja munkaszüneti napra esik, akkor a július 1-jét megelőző péntek a munkaszüneti nap a Bácsalmási Közös Önkormányzati Hivatalban közszolgálati jogviszonyban, munkaviszonyban álló dolgozók részére.
2. §
A munkaszüneti nappá nyilvánítással összefüggésben keletkező többletköltségek fedezetét Bácsalmás Város Önkormányzata a saját bevétele terhére biztosítja.
3. §
Ez a rendelet 2024. március 28-án lép hatályba.





	Németh Balázs	Patocskai Ibolya
	polgármester 	jegyző





Záradék:

Megalkotta Bácsalmás Város Önkormányzatának Képviselő-testülete a 2024. március 26-án tartott ülésén.

Kihirdetve: a Bácsalmási Közös Önkormányzati Hivatal tájékoztató tábláján, 
2024. március 27-én.

